《铁柱观一首》
宋代·王阮

西晋旌阳令，南昌铁柱宫。
人间依道庇，天上擢阴功。
江静蛮夷涨，炉存造化工。
我来如有遇，举袂欲凌风。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。